The Howling (filma)

The Howling (euskaraz Ulua) 1981eko Joe Dante estatubatuar zinema zuzendariak zuzendutako beldurrezko film bat da. 1977ko Gary Brandner idazlearen izenburu berdineko eleberrian oinarritua dago. Dee Wallace, Patrick Macnee, Dennis Dugan eta Robert Picardo aktoreek antzeztu zuten.

Filmak izandako arrakastari esker, saga bat sortu eta jarraipen ugari izan zituen: Howling II: Your Sister Is a Werewolf (1985), Howling III: The Marsupials (1987), Howling IV: The Original Nightmare (1988), Howling V: The Rebirth (1989), Howling VI: The Freaks (1991), Howling: New Moon Rising (1995) eta The Howling: Reborn (2011).

 Argumentua 

Karen Whites (Dee Wallace) Los Angeles hiriko telebista aurkes ospetsuak bortxatzaile batek erasotzeko puntuan izan ondoren nerbio-krisialdia bat jasango du. Trauma hori gainditzeko, bere psikologoak (Patrick Macnee) hiria utzi eta landara denboraldi baterako erretiratu daiela aholkatuko dio, orduan, Kaliforniako iparraldeko "Kolonia" izeneko herrixka aipatuko die, hain zuzen ere, psiokolgoak bere gaixo guztiei sendatzeko aholkatzen dien lekua. Hortaz, Karen eta bere senarra (Christopher Stone) Kolonia delako herrixkara bidaiatuko dute. Kolonian orotariko pertsonaia xelebreak topatuko dituzte, bestalde, bertan senarrak erdi gizon, erdi otso den pizti arraro baten erasoa jasan ondoren nortasun aldaketa sakona jasango du.

 Aktoreak 

 Dee Wallace: Karen White
 Patrick Macnee: George Waggner doktorea
 Dennis Dugan: Chris Halloran
 Christopher Stone: R. William "Bill" Neill
 Belinda Balaski: Terri Fisher
 Kevin McCarthy: Fred Francis
 John Carradine: Erle Kenton
 Slim Pickens: Sam Newfield
 Elisabeth Brooks: Marsha Quist
 Robert Picardo: Eddie Quist
 Margie Impert: Donna
 Noble Willingham: Charlie Barton
 James Murtaugh: Jerry Warren
 Jim McKrell: Lew Landers
 Kenneth Tobey: Polizia zaharrena
 Dick Miller: Walter Paisley
 Meshach Taylor: Shantz
 Don McLeod: T.C. Quist

 Kanpo estekak 
 The Howling filmaren iragarkia ikusgai. Youtube.com 
 IMDBko fitxa irakurgai 

Kategoria:Joe Dantek zuzendutako filmak
Kategoria:Ameriketako Estatu Batuetako filmak
Kategoria:Gizotsoei buruzko filmak
Kategoria:Liburuetan oinarritutako filmak
Kategoria:Los Angelesen girotutako filmak
Kategoria:Film independenteak
Kategoria:1981eko filmak